Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23) i članka 37. Statuta Grada Šibenika (“Službeni glasnik Grada Šibenika”, broj 2/21), Gradsko vijeće Grada Šibenika, na sjednici od lipnja 2024. godine, donosi

**O D L U K U**

**o izmjenama Programa javnih potreba u osnovnom školstvu**

**Grada Šibenika za 2024. godinu**

**I.**

Program javnih potreba u osnovnom školstvu Grada Šibenika za 2024. godinu („Službeni glasnik Grada Šibenika“, broj 10/23) mijenja se na način:

1. U točki I. stavku 1. iznos od 16.190.434,00 EUR mijenja se u iznos „18.980.118,00 EUR“.
2. U točki II. tekst Planirana sredstva 1.148.532,00 EUR mijenja se u tekst „Planirana sredstva: 1.148.188,00 EUR“; te se u istoj točki stavak 3. mijenja i glasi: „U Proračunu Grada Šibenika za 2024. godinu planirana su decentralizirana sredstva za osnovne škole u iznosu od 954.502,00 EUR koja se odnose na materijalne i financijske rashode i rashode za tekuće i investicijsko održavanje, te 193.686,00 EUR za kapitalna ulaganja u škole, što je sveukupno 1.148.188,00 EUR.“
3. U točki III. tekst Planirana sredstva: 12.781.554,00 EUR mijenja se u tekst „Planirana sredstva: 15.449.926,00 EUR“. U istoj točki u stavku 1. iznos od 12.450.791,00 EUR mijenja se u iznos „14.752.163,00 EUR“, a iznos 330.763,00 EUR mijenja se u iznos „697.763,00 EUR“; te u stavku 4. iznos od 584.618,00 EUR mijenja se u iznos „615.008,00 EUR“, a iznos 562.640,00 EUR mijenja se u iznos „552.480,00 EUR“;
4. U točki IV. tekst Planirana sredstva: 2.260.348,00 EUR mijenja se u tekst „Planirana sredstva: 2.382.004,00 EUR“. U istoj točki mijenja se i dopunjuje:

- u podtočki 1. AKTIVNOST: Produženi boravak u stavku 5. iznos od 458.580,00 EUR mijenja se

u iznos: „502.450,00 EUR“;

- u podtočki 4. AKTIVNOST: Projekt Pomoćnici u nastavi 5 u stavku 4. iznos od 324.590,00 EUR

mijenja se u iznos „358.210,00 EUR“;

- u podtočki 5. AKTIVNOST: Projekt Pomoćnici u nastavi 6 u stavku 2. iznos od 245.610,00 EUR

mijenja se u iznos „291.860,00 EUR“;

- u podtočki 7. AKTIVNOST: Projekt „Školska shema“ u stavku 3. iznos od 43.302,00 EUR mijenja

se u iznos „44.062,00 EUR“;

- u podtočki 8. AKTIVNOST: Državna prehrana, u stavku 3. iznos od 781.500,00 EUR mijenja

se u iznos „778.000,00 EUR“;

- u podtočki 9. AKTIVNOST: Besplatne higijenske potrepštine za učenice osnovnih škola Grada

Šibenika, u stavku 2. iznos od 6.636,00 EUR mijenja se u iznos „7.292,00 EUR“;

**II.**

Ova Odluka stupa na snagu dan nakon objave u „Službenom glasniku Grada Šibenika“.

KLASA: 602-02/23-01/02

URBROJ: 2182-1-05/1-24-

Šibenik,

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Dostaviti:

1. „Službeni glasnik Grada Šibenika“ - ovdje

2. Upravni odjel za društvene djelatnosti – ovdje

3. Upravni odjel za financije – ovdje

4. Dokumentacija – ovdje

5. Arhiv – ovdje

**O b r a z l o ž e n j e**

Gradsko vijeće Grada Šibenika na 17. sjednici od 14. prosinca 2023. godine donijelo je Program javnih potreba u osnovnom školstvu Grada Šibenika za 2024. godinu (“Službeni glasnik Grada Šibenika“, broj 10/23).

Prijedlog Odluke o izmjenama Programa javnih potreba u osnovnom školstvu Grada Šibenika za 2024. godinu utvrđen je u skladu s Prijedlogom Izmjena i dopuna Proračuna Grada Šibenika za 2024. godinu i projekcija za 2025. i 2026. godinu.

U Proračunu Grada Šibenika za 2024. godinu sveukupna sredstva za program osnovnog školstva utvrđena su u iznosu od 16.190.434,00 EUR.

Prijedlogom Izmjena i dopuna Proračuna Grada Šibenika za 2024. godinu i Programa javnih potreba u osnovnom školstvu Grada Šibenika za 2024. godinu planirana su sredstva od 18.980.118,00 EUR što je za 2.789.684,00 EUR više u odnosu na planirano.

Povećanje se najvećim dijelom odnosi u aktivnostima redovne djelatnosti osnovnog školstva gdje se promjene iznosa odnose na korekciju sredstava iz pojedinih izvora financiranja, a posebice iz izvora Državnog proračuna i EU sredstava za pojedine projekte koje škole samostalno provode, a koje iznose nije bilo moguće planirati u stvarnom iznosu prilikom izrade proračuna za 2024. godinu. Predloženi rashodi su veći i zbog povećanja osnovice za obračun plaća i povećanja iznosa materijalnih prava zaposlenih, te zbog uključivanja obračuna plaće za 12/2024 u plan za 2024. godinu prema novom Pravilniku o proračunskom računovodstvu. Povećanja se odnose na zaposlene koji plaću primaju iz izvora Državnog proračuna, zaposlene na projektima Pomoćnika u nastavi čija plaća se financira iz sredstava Europske unije, te zaposlenih u programu Produženog boravka za koje se sredstva osiguravaju iz Proračuna Grada Šibenika.

Također, predloženim izmjenama izvršeno je usklađenje planiranih iznosa iz decentraliziranih izvora financiranja osnovnog školstva koji su Odlukom Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2024. godini („Narodne novine“, broj 10/24) utvrđena u sveukupnom iznosu od 1.148.188,00 EUR.

U dijelu koji se odnosi na kapitalna ulaganja škole su iskazale promjene u skladu s realizacijom stvarnih troškova i knjiženjem prenesenih rashoda za nabavu opreme u projektu RaSTEM; troškove uređenja učionica (nabave školskog namještaja i druge opreme) koje škole planiraju ostvariti iz donacija i vlastitih prihoda; te nabave besplatnih školskih udžbenika za učenike koji se financiraju iz Državnog proračuna.

U skladu s navedenim, predložene su ove Izmjene ovog programa.